Olevikku eelistav ja sellest eelistusest teadlik inimene võib arutleda nii: Arvatavasti tulevad  mulle enne sünnipäeva sõbrad külla. Ma tean, et ma eelistan sel hetkel see veinipudel kohe lahti teha. Järelikult ei ole erilist lootustki, et see pudel sünnipäevani kapis seisab. Täna on mul isu veini järele, aga sõbrad tulevad mingil ebamäärasel ajal tulevikus. Kui ma seda nagunii sünnipäevaks ei hoia, võin selle samahästi ka täna ära juua. Naiivsel inimesel on see kiusatus palju väiksem, sest ta arvab, et kui ta täna pudelit ei tühjenda, siis säilib see sünnipäevani. Lõpetuseks - loo moraal ei ole see, et  targad inimesed joovad rohkem. Meie teeksime sellest hoopis järelduse, et tark inimene ei osta endale kappi kiusatusi, millele ta ei suuda vastu panna.